text: Гришо с добър мач, но два тайбрека пратиха Тийм на финал - Тенис - Dsport.bg
  Начало Новини Спорт Тенис Гришо с добър мач, но два тайбрека пратиха Тийм на финал
  Гришо с добър мач, но два тайбрека пратиха Тийм на финал
  Емил Евтимов 14 Юни | 20:04
  Григор Димитров завърши участието си в първия турнир от Adria Tour в Белград с поражение в много равностоен мач с Доминик Тийм – 3:4(2), 3:4(6) за час и 6 минути игра.
  Двубоят се яви директен спор за първото място в група В и съответно участие на финала на турнира, а двамата изиграха може би най-качественият двубой в надпреварата. След като в събота записа победа и загуба в двата си двубоя, днес Григор определено игра на по-високо ниво и бе напълно равностоен на финалиста от последните две издания на Ролан Гарос.
  В крайна сметка обаче в тайбрековете Тийм бе по-смелият и това му се отплати като във втория Гришо пропусна и сетбол.
  В първата част двамата взимаха лесно подаванията си преди обаче в решителния гейм Тийм да бъде категоричен със 7:2.
  Във втората част нивото и на игра, и на настроение на корта се повиши. Австриецът проби още в първия гейм, а след това Григор пропусна четири
  В следващия гейм българинът взе решителната точка при 40:40, а това като че ли доведе до отпускане от негова страна. В последствие Григор върна пробива и отново тайбрек трябваше да определи победителя в съкратения формат на сета. В него минипробивите бяха почти при всяко разиграване, а при 6:5 агресивната игра на съперника не позволи на българина да изравни резултата в сетовете. Вместо това Тийм стигна до мачбол след невероятен удар между краката при мрежата, а след това взе точката на свой сервис за крайния успех.
  Така именно Тийм си осигури първото място в групата и съответно участие във финала срещу Филип Краинович.